UPSC ’ਚ ਮੁਸਲਮਾਨਾਂ ਨੂੰ ਵਧੇਰੇ ਮੌਕੇ ਮਿਲਦੇ ਹਨ? – ਜਾਣੋ ਦਾਅਵੇ ਦਾ ਸੱਚ – ਫੈਕਟ ਚੈੱਕ\nਸੋਸ਼ਲ ਮੀਡੀਆ 'ਤੇ ਲਗਾਤਾਰ UPSC ਦੀ ਸਿਵਿਲ ਸੇਵਾ ਪ੍ਰੀਖਿਆ 'ਚ ਮੁਸਲਮਾਨਾਂ ਨੂੰ ਵਧੇਰੇ ਛੋਟ ਦਿੱਤੇ ਜਾਣ ਦੇ ਦਾਅਵੇ ਕੀਤੇ ਜਾ ਰਹੇ ਹਨ

ਸੰਘ ਲੋਕ ਸੇਵਾ ਆਯੋਗ ਯਾਨਿ ਯੂਪੀਐੱਸਸੀ ਵੱਲੋਂ ਲਈਆਂ ਜਾਣ ਵਾਲੀਆਂ ਇਨ੍ਹਾਂ ਪ੍ਰੀਖਿਆਵਾਂ ਨੂੰ ਲੈ ਕੇ ਇੱਕ ਤਬਕਾ ਸੋਸ਼ਲ ਮੀਡੀਆ 'ਤੇ ਸਵਾਲ ਉਠਾ ਰਿਹਾ ਹੈ। 

'UPSC ਜਿਹਾਦ'  ਹੈਸ਼ਟਗ ਨਾਲ ਕਈ ਟਵੀਟ ਕਾਫੀ ਸਮੇਂ ਤੋਂ ਟਰੈਂਡ ਹੋ ਰਹੇ ਹਨ ਅਤੇ ਇਨ੍ਹਾਂ ਟਵੀਟਸ ਵਿੱਚ ਮੁਸਲਮਾਨ ਉਮੀਦਵਾਰਾਂ ਲਈ ਅਲਗ ਮਾਪਦੰਡਾਂ ਦਾ ਉਲੇਖ ਕੀਤਾ ਗਿਆ ਹੈ। 

ਇਨ੍ਹਾਂ ਵਿੱਚੋਂ ਕੁਝ ਇਸ ਪ੍ਰਕਾਰ ਹੈ, "UPSC ਵਿੱਚ ਹਿੰਦੂਆਂ ਲਈ 6 ਮੌਕੇ ਤਾਂ ਉੱਥੇ ਹੀ ਮੁਸਲਮਾਨਾਂ ਲਈ 9 ਮੌਕੇ, "UPSC ਵਿੱਚ ਹਿੰਦੂਆਂ ਲਈ ਵਧੇਰੇ ਉਮਰ 32 ਸਾਲ ਤਾਂ ਉੱਥੇ ਹੀ ਮੁਸਲਮਾਨਾਂ ਲਈ ਵਧੇਰੇ ਉਮਰ 35 ਸਾਲ।"

ਇਹ ਵੀ ਪੜ੍ਹੋ-

ਦਾਅਵਾ, UPSC ਪ੍ਰੀਖਿਆ ਵਿੱਚ ਮੁਸਲਮਾਨਾਂ ਨੂੰ ਵਧੇਰੇ ਮੌਕੇ ਮਿਲਦੇ ਹਨ

ਇਸ ਤੋਂ ਇਲਾਵਾ ਇਨ੍ਹਾਂ ਟਵੀਟਸ ਵਿੱਚ ਉਰਦੂ ਮਾਧਿਅਮ ਨਾਲ ਦਿੱਤੀ ਜਾਣ ਵਾਲੀ ਪ੍ਰੀਖਿਆ ਦੀ ਸਫ਼ਲਤਾ ਦਰ, ਮੁਸਲਮਾਨਾਂ ਲਈ ਚਲਾਏ ਜਾਣ ਵਾਲੇ ਕੋਚਿੰਗ ਸੈਂਟਰ ਆਦਿ 'ਤੇ ਵੀ ਸਵਾਲ ਚੁੱਕੇ ਗਏ ਹਨ। 

ਇਸ ਸਭ ਤੋਂ ਪਹਿਲਾਂ ਸੋਸ਼ਲ ਮੀਡੀਆ 'ਤੇ UPSC ਪ੍ਰੀਖਿਆ ਵਿੱਚ 'ਇਸਲਾਮਿਕ ਸਟੱਡੀਜ਼' ਵਿਸ਼ੇ ਵੀ ਕਾਫੀ ਟਰੈਂਡ ਹੋ ਚੁੱਕਾ ਹੈ। 

ਸੋਸ਼ਲ ਮੀਡੀਆ 'ਤੇ ਦਾਅਵਾ ਕੀਤਾ ਜਾ ਰਿਹਾ ਸੀ ਕਿ 'ਇਸਲਾਮਿਕ ਸਟੱਡੀਜ ਵਿਸ਼ੇ ਰਾਹੀਂ ਮੁਸਲਮਾਨ ਆਈਏਐੱਸ, ਆਈਪੀਐੱਸ ਅਤੇ ਆਈਐੱਫਐੱਸ ਬਣ ਰਹੇ ਹਨ ਜਦ ਕਿ ਵੈਦਿਕ ਜਾਂ ਹਿੰਦੂ ਸਟੱਡੀਜ਼ ਵਰਗੇ ਕੋਈ ਵਿਸ਼ੇ UPSC ਪ੍ਰੀਖਿਆ 'ਚ ਨਹੀਂ ਹਨ।'

ਸੋਸ਼ਲ ਮੀਡੀਆ 'ਤੇ ਕੀਤੇ ਜਾ ਰਹੇ ਇਨ੍ਹਾਂ ਦਾਅਵਿਆਂ ਦੀ ਬੀਬੀਸੀ ਹਿੰਦੀ ਦੀ ਫੈਕਟ ਚੈੱਕ ਟੀਮ ਨੇ ਇੱਕ-ਇੱਕ ਕਰ ਕੇ ਜਾਂਚ ਕੀਤੀ। 

ਆਓ, ਜਾਣਦੇ ਹਾਂ ਕਿ UPSC ਦੀ ਪ੍ਰਸਿੱਧ ਸਿਵਿਲ ਸੇਵਾ ਪ੍ਰੀਖਿਆ ਦੇ ਕੀ ਮਾਪਦੰਡ ਹਨ। 

ਕੀ ਯੋਗਤਾ ਮੰਗਦਾ ਹੈ UPSC

ਇਸੇ ਸਾਲ 12 ਫਰਵਰੀ ਨੂੰ UPSC ਨੇ ਸਿਵਿਲ ਸਰਵਿਸਜ਼ ਦੀ ਪ੍ਰਾਥਮਿਕ ਪ੍ਰੀਖਿਆ ਲਈ ਨੋਟਿਸ ਜਾਰੀ ਕੀਤਾ ਸੀ ਜਿਸ ਵਿੱਚ ਉਸ ਨੇ ਯੋਗਤਾ, ਉਮਰ, ਰਾਖਵਾਂਕਰਨ ਅਤੇ ਪ੍ਰੀਖਿਆ ਦੇ ਵਿਸ਼ੇ ਆਦਿ ਬਾਰੇ ਸਿਲਸਿਲੇਵਾਰ ਤਰੀਕੇ ਨਾਲ ਜਾਣਕਾਰੀ ਦਿੱਤੀ ਸੀ। 

ਕੌਣ ਵਿਅਕਤੀ ਆਈਪੀਐੱਸ, ਆਈਐੱਫਐੱਸ ਜਾਂ ਆਈਪੀਐੱਸ ਬਣ ਸਕਦਾ ਹੈ? ਇਸ ਸਵਾਲ 'ਤੇ ਨੋਟਿਸ ਵਿੱਚ ਸਾਫ਼ ਲਿਖਿਆ ਹੈ ਕਿ ਉਸ ਨੂੰ ਭਾਰਤ ਦਾ ਨਾਗਰਿਕ ਹੋਣਾ ਜ਼ਰੂਰੀ ਹੈ ਨਾ ਕਿ ਕਿਸੇ ਖ਼ਾਸ ਧਰਮ, ਜਾਤ ਜਾਂ ਨਸਲ ਦਾ। 

ਇਸ ਤੋਂ ਬਾਅਦ ਆਉਂਦੇ ਹਾਂ ਉਮਰ ਦੇ ਸਵਾਲ 'ਤੇ। UPSC ਸਿਵਿਲ ਸੇਵਾ ਪ੍ਰੀਖਿਆ ਲਈ ਸਾਫ਼ ਕਹਿੰਦਾ ਹੈ ਕਿ ਇਸ ਲਈ ਘੱਟੋ-ਘੱਟ ਉਮਰ 21 ਸਾਲ ਹੈ ਜਦ ਕਿ ਵਧੇਰੇ 32 ਸਾਲ ਹੈ ਪਰ ਇਸ ਵਿੱਚ ਸਿਰਫ਼ ਐੱਸਸੀ, ਐੱਸਟੀ, ਓਬੀਸੀ, ਸਰੀਰਕ ਤੌਰ 'ਤੇ ਅਸਮਰਥ ਅਤੇ ਸਾਬਕਾ ਸੈਨਿਕ ਕਰਮੀਆਂ ਲਈ ਉਮਰ 'ਚ ਛੋਟ ਹੈ। 

ਐੱਸਸੀ ਅਤੇ ਐੱਸਟੀ ਭਾਈਚਾਰੇ ਲਈ ਵਧੇਰੇ ਉਮਰ 37 ਸਾਲ, ਓਬੀਸੀ ਭਾਈਚਾਰੇ ਲਈ 36 ਸਾਲ ਅਤੇ ਸਰੀਰਕ ਤੌਰ 'ਤੇ ਅਸਮਰਥ ਲਈ 42 ਸਾਲ ਹੈ। 

ਉਸ ਤੋਂ ਇਲਾਵਾ ਸੇਵਾ ਦੀ ਮੁੱਖ ਪ੍ਰੀਖਿਆ ਤੱਕ ਗ੍ਰੇਜੂਏਟ ਹੋਣਾ...\n\ntl;dr:
ਦੇਸ਼ ਦੀ ਸਭ ਤੋਂ ਪ੍ਰਸਿੱਧ ਪ੍ਰੀਖਿਆ ਮੰਨੀ ਜਾਣ ਵਾਲੀ ਸਿਵਿਲ ਸਰਵਿਸਜ਼ ਨਾਲ ਜੁੜੇ ਕਈ ਟਵੀਟ ਤੁਸੀਂ ਹਾਲ ਦੇ ਦਿਨਾਂ ਵਿੱਚ ਦੇਖੇ ਹੋਣਗੇ।